ጠበቓ፤ ብልሽውና ከነጻሪ ኢሎም ንሰለስተ ኣርባዕተ ወርሒ ተመላሊስና። ድሕሪኡ ስሩዕ ክሲ ተመስሪቱ ተባሂሉ ሽዱሽተ ክስታት ቀሪቡ። ዕድጊት ሆቴል፣ መርከብ፣ መኪና፣ ራዳር፣ ዕድጊ ትራክተርን ናይ ብርሕቐት ትምህርትን ዝበላ ኮይነን፡ እዚ ኹሉ ትኽክለኛ መስርሕ ከይሓለወ ብዘይጨረታ'ዩ ተፈጺሙ ዝብል እዩ። ቤት ፍርዲ ኣብተን ሰለስተ ክስታት፡ መሰኻኽር ዓቃቢ ሕጊ ሰሚዑ፡ ተኸላኸል ዝብል ብይን ሂቡዎ ኣብ መስርሕ ኣሎ። ኣብ ሓንቲ'ውን ብይን እንተዘይተዋህበ'ውን መሰኻኽር ዓቃቢ ሕጊ ተሰሚዖም'ዮም። ኣብተን ዝተረፋ ክልተ መዛግብቲ ድማ ምስክር ዓቃቢ ሕጊ ኣይተሰምዐን። ንዝሓለፉ ሸውዓተ ወይ ሸሞንተ ወርሒ ብምኽንያት ኮቪድ-19 ናብ ቤት ፍርዲ ቐሪቦም ኣይፈልጡን። ሕዚ ድማ ቤት ፍርዲ ካብ ወርሒ ጥቅምቲ እዩ ዝኽፈት። ቢቢሲ፡ እቲ ምንውሑ ምኽኑይ ድዩ?
